Medicare មានអត្ថប្រយោជន៍ច្រើនទៀត

Medicare គឺជាប្រព័ន្ធថែទាំសុខភាពរបស់ប្រទេសអូស្ត្រាលី ដែលផ្តល់ឱ្យប្រជាជនអូស្ត្រាលីទាំងអស់ទទួលបានសេវាសុខភាពដ៏ធំទូលាយក្នុងតម្លៃទាប ឬដោយមិនគិតថ្លៃ។

Medicare កំពុងត្រូវបានពង្រឹងដើម្បីធ្វើឱ្យប្រាកដថា ប្រជាជនអូស្ត្រាលីមានលទ្ធភាពកាន់តែប្រសើរក្នុងការទទួលបានការថែទាំសុខភាព ការថែទាំបន្ទាន់ និងសេវាសុខភាពផ្លូវចិត្តដែលមានតម្លៃសមរម្យ។

# ជាមួយ Medicare អ្នកអាចទទួលបានអត្ថប្រយោជន៍ពី៖

* សេវានានាដោយមិនគិតថ្លៃ ឬមានតម្លៃទាបជាង ពីវេជ្ជបណ្ឌិត និងអ្នកជំនាញសុខភាពផ្សេងទៀត
* ការថែទាំសុខភាពផ្លូវចិត្តដោយមិនគិតថ្លៃ ឬមានតម្លៃទាបជាង
* ការថែទាំដោយមិនគិតថ្លៃ បន្ទាន់ តាមរយៈបណ្តាញដែលកំពុងរីកចម្រើននៃគ្លីនិកថែទាំបន្ទាន់ Medicare (Urgent Care Clinics)
* ការចំណាយមួយផ្នែក ឬទាំងអស់នៃសេវាសុខភាពមាត់ធ្មេញជាទូទៅមួយចំនួនសម្រាប់កុមារដែលមានសិទ្ធិទទួលក្រោម គម្រោងអត្ថប្រយោជន៍ថែទាំសុខភាពមាត់ធ្មេញសម្រាប់កុមារ។

# ទទួលបានអត្ថប្រយោជន៍ច្រើនបំផុតពី Medicare

## ចូលប្រើការថែទាំនៅពេលណា និងកន្លែងណាដែលអ្នកត្រូវការវា៖

* GP អ្នកឯកទេស និង ការណាត់ជួបសុខភាពតាមទូរសព្ទ៖ ពិនិត្យមើលថាតើអ្នកផ្តល់សេវារបស់អ្នក ផ្តល់ជូនការគិតថ្លៃព្យាបាលផ្ទាល់ពីរដ្ឋឬអត់។ ប្រសិនបើពួកគេមិនផ្តល់ជូនទេ អ្នកនឹងត្រូវបង់ថ្លៃសេវា ហើយបន្ទាប់មកធ្វើការទាមទារពី Medicare។ អ្នកក៏អាចសួរថាតើ GP ឬអ្នកឯកទេសរបស់អ្នកផ្តល់ជូនការប្រឹក្សាតាមទូរសព្ទ ឬវីដេអូឬអត់ សម្រាប់ភាពងាយស្រួល ប្រសិនបើអ្នកមានសិទ្ធិទទួល។
* អញ្ជើញទៅកាន់គ្លីនិកថែទាំបន្ទាន់ Medicare៖ ចូលប្រើការថែទាំ ដើរចូលដោយមិនគិតថ្លៃ សម្រាប់ការថែទាំបន្ទាន់ ប៉ុន្តែមិនគំរាមកំហែងដល់អាយុជីវិត។

## ចូលប្រើការគាំទ្រសម្រាប់សុខុមាលភាពរបស់អ្នក៖

* អញ្ជើញទៅកាន់មជ្ឈមណ្ឌលសុខភាពផ្លូវចិត្ត Medicare៖ ការគាំទ្រ ដើរចូលដោយមិនគិតថ្លៃ អាចរកបានសម្រាប់សុខភាពផ្លូវចិត្ត និងសុខុមាលភាពនៅទូទាំងប្រទេសអូស្ត្រាលី។ មិនត្រូវការការណាត់ជួប ឬការបញ្ជូនបន្តទេ។ អ្នកមិនចាំបាច់ជាពលរដ្ឋអូស្ត្រាលី ត្រូវចុះឈ្មោះសម្រាប់ Medicare ឬមានប័ណ្ណ Medicare ដើម្បីចូលប្រើការគាំទ្រទេ។

## ចូលប្រើការគាំទ្រសុខភាពមាត់ធ្មេញសម្រាប់កុមារ៖

* កុមារដែលមានសិទ្ធិទទួល អាចចូលប្រើគម្រោងអត្ថប្រយោជន៍ថែទាំសុខភាពមាត់ធ្មេញសម្រាប់កុមារ ដើម្បីគ្របដណ្តប់ថ្លៃចំណាយមួយផ្នែក ឬទាំងអស់នៃសេវាសុខភាពមាត់ធ្មេញជាទូទៅ។

# ព័ត៌មានបន្ថែម

ដើម្បីស្វែងយល់បន្ថែមអំពីរបៀបដែល Medicare អាចជួយអ្នក សូមចូលទៅកាន់គេហទំព័រ medicare.gov.au/stronger (http://medicare.gov.au/stronger)